Kamu bisa jelasin ke aku soal Anatomi dalam bahasa melayu?

Anatomi, turut dikenali dengan nama kaji bina tubuh, kaji urai tubuh, ilmu urai atau ilmu tasyrih/tasrih, merupakan cabang biologi yang berkaitan dengan kajian struktur sesuatu organisma dan bahagiannya; yang mampu dikaji dengan lebih mendalam dalam bidang zootomy (haiwan) dan phytotomy (tumbuhan). Anatomi juga berkait rapat dengan embriologi dan anatomi perbandingan, yang berkait rapat dengan biologi evolusi dan filogeni. Anatomi manusia merupakan salah satu daripada kajian asas dalam bidang perubatan. Disiplin anatomi dibahagikan kepada skala makroscopik dan mikroskopik. Anatomi makroskopik atau anatomi kasar merupakan kajian bahagian badan sesuatu haiwan melalui penglihatan tanpa mengunakan sebarang alat bantuan. Anatomi kasar juga meliputi cabang anatomi superfisial. Anatomi mikroskopik melibatkan penggunaan peralatan optik dalam kajian tisu (juga dikenali sebagai histologi) dan sel sesuatu struktur.